সড়ক পরিবহনমন্ত্রী জানান, রাজউক থেকে ঢাকার পূর্বাচল উপশহর প্রকল্পে বাস ডিপো করতে ডিটিসিএর নামে সাত একর জমি বরাদ্দ দেওয়া হয়েছে। গত জানুয়ারিতে ডিটিসিএর সর্বশেষ সভায় সিদ্ধান্ত নেওয়া হয়েছিল ঢাকার বাস চলাচলে বিশৃঙ্খলা বন্ধে রাজধানীতে 'বাস রুট রেশনালাইজেশন (বাস নেট)' করা হবে। এ পদ্ধতিতে ঢাকায় রুটের সংখ্যা ২৭৯ থেকে কমিয়ে ছয়ে নামিয়ে আনা হবে। দক্ষিণ সিটির মেয়র সাঈদ খোকনকে আহ্বায়ক করে কমিটি গঠন করা ছাড়া আট মাসে এ প্রকল্পের অন্য কোনো অগ্রগতি নেই। গতকালের সভায় সিদ্ধান্ত হয়, কমিটির সুপারিশ অনুযায়ী এ প্রকল্প বাস্তবায়ন করা হবে।